פרנקו אקוסטה

פרנקו אקוסטה מצ'אדו (בספרדית: Franco Acosta Machado;  5 במרץ 1996 – 6 במרץ 2021) היה כדורגלן אורוגוואי ששיחק בעמדת החלוץ.

קריירת מועדונים 
אקוסטה נולד במונטווידאו שבאורוגוואי, ובשנת 2009 הצטרף למחלקת הנוער של פניקס. ב-23 בנובמבר 2013 ערך את הופעת הבכורה שלו בקבוצה הבוגרת של המועדון, בהפסד 1-0 לליברפול מונטווידאו במסגרת ליגת העל האורוגוואית. הוא ערך 20 הופעות ליגה במדי המועדון, בהן הבקיע שלושה שערים.

ב-19 בינואר 2015 חתם אקוסטה על חוזה לחמש עונות וחצי בוויאריאל מלה ליגה, והחל לשחק בקבוצת המילואים של המועדון. בהמשך הושאל לראסינג סנטנדר מהליגה הספרדית השלישית, ולבוסטון ריבר ופלאסה קולוניה מליגת העל האורוגוואית.

בסוף שנת 2019 עזב אקוסטה את ויאריאל ונשאר ללא קבוצה, עד שב-10 באוגוסט 2020 חתם באתנאס מליגת המשנה האורוגוואית.

מותו 
ב-6 במרץ 2021, יום לאחר יום הולדתו ה-25, נעלם אקוסטה לאחר שניסה לעזור לאחיו לחצות בשחייה את נהר ארויו פנדו . ב-8 במרץ, יומיים לאחר מכן, התגלתה גופתו ונקבע מותו.

קישורים חיצוניים

הערות שוליים 

כדורגלנים אורוגוואים
חלוצי כדורגל אורוגוואים
כדורגלני פניקס
כדורגלני ראסינג סנטנדר
הרוגי טביעה
כדורגלנים שמתו במהלך הקריירה
אורוגוואים שנולדו ב-1996
אורוגוואים שנפטרו ב-2021